
	Na temelju članka 99. Zakona o odgoju i obrazovanju u osnovnoj i srednjoj školi (Narodne novine  broj  87/08., 86/09., 92/10., 105/10., 90/11., 5/12., 16/12., 86/12., 126/12.,  94/13., 152/14., 7/17., 68/18., 98/19., 64/20., 151/22., 155/23., 156/23.), članka 21. Zakona o osobnoj asistenciji (Narodne novine  broj  71/23., 154/25., 157/25.) i Pravilnika o pomoćnicima u nastavi i stručnim komunikacijskim posrednicima (Narodne novine broj 85/24.) ravnateljica Osnovne škole Brodarica, Brodarica, objavljuje

JAVNI POZIV
za prijavu kandidata (m/ž) za izvršenje poslova pomoćnika u nastavi
za nastavnu godinu 2026./2027.

						    I.
Objavljuje se Javni poziv za izbor pomoćnika u nastavi za učenika s teškoćama u razvoju, a koji su na temelju Rješenja o primjerenom programu školovanja integrirani u redovni sustav osnovnoškolskog obrazovanja te Rješenja o priznanju prava na potporu pomoćnika u nastavi za učenike Osnovne škole Brodarica.

II.
Na Javni poziv se mogu javiti osobe koje zadovoljavaju uvjete za pomoćnika u nastavi i to sljedeće:
-	Završeno najmanje četverogodišnje srednjoškolsko obrazovanje (razina obrazovanja 4.2 HKO- a),
-	Završen program obrazovanja odraslih (osposobljavanje) za pomoćnika u nastavi ili iznimno edukacija za pomoćnika u nastavi u trajanju od najmanje 20 sati ako je završena do 30. lipnja 2023. godine u skladu s člankom 21. stavak 2. Zakona o osobnoj asistenciji (NN 71/23, u daljnjem tekstu: Zakon) i Pravilnikom o pomoćnicima u nastavi i stručnim komunikacijskim posrednicima (NN 85/24) (u daljnjem tekstu: Pravilnik) kojim se dokazuje osposobljenost za poslove pomoćnika u nastavi prije početka rada,
-	Da protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/1 7, 68/18, 98/19, 64/20, 15 1/22, 155/23, 156/23)
-	Da za osobu (kandidata koji je dosada već bio zaposlen kao pomoćnik u nastavi) nije izdano negativno mišljenje ustanove u kojoj je obavljao predmetne poslove vezane uz izvršavanje ugovornih obveza.
 
Kandidat mora imati završen program obrazovanja odraslih (osposobljavanje) za pomoćnika u nastavi ili iznimno edukaciju za pomoćnika u nastavi u trajanju od najmanje 20 sati ako je završena do 30. lipnja 2023. u skladu sa Zakonom i Pravilnikom prije početka rada.
Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
lznimno, kandidat koji nema završeno osposobljavanje, a udovoljava ostalim uvjetima obvezan je pohađati program osposobljavanja za pomoćnika u nastavi o vlastitom trošku.
Na Javni poziv se mogu ravnopravno javiti kandidati oba spola.
Pomoćnik u nastavi ne može pružati potporu tijekom odgojno — obrazovnog procesa svom članu obitelji osim kada na području osnivača odgojno — obrazovne ustanove nije moguće zaposliti pomoćnika u nastavi, a to nije suprotno s interesima učenika s teškoćama u razvoju.
Pomoćnik u nastavi ne smije biti osoba protiv koje se vodi kazneni postupak ili je pravomoćno osuđena za neko od kaznenih djela, odnosno za koje postoje zapreke za rad sukladno članku 23. Zakona.
Pomoćnik u nastavi treba biti osoba koja će svojim kompetencijama, iskustvom i visokom motivacijom za obavljanje poslova pomoćnika u nastavi omogućiti jednake uvjete obrazovanja kroz pružanje neposredne podrške učenicima s teškoćama u razredu, pomoć u uključivanju u razredni kolektiv te savladavanje socijalno — psiholoških prepreka.
						
III.
Pomoćnik u nastavi će se angažirati u Osnovnoj školi Brodarica:
-	Broj traženih osoba: 8 pomoćnika u nastavi (1 pomoćnik - 21 sati tjedno, 1 pomoćnik - 22 sata tjedno, 2 pomoćnika -24 sata tjedno, 3 pomoćnika- 29 sati tjedno, 1 pomoćnik - 30 sati tjedno)
- 	Mjesto rada: Osnovna škola Brodarica, Brodarica
-	Radno vrijeme: satnica rada na temelju tjednog broja sati a pružanje potpore tijekom odgojno — obrazovnog procesa (obračunska jedinica za izračun tjednog broja sati je školski sat koji se priznaje kao sunčani sat te iznosi 60 minuta) — od 21 do 30 sati tjedno
-	Prijevoz na rad: u cijelosti

IV.
S odabranim pomoćnicima u nastavi sklopit će se ugovor o radu na određeno vrijeme, od 7. rujna 2026. do 31. kolovoza 2027. godine.

V.
Cilj potpore pomoćnika u nastavi je izjednačavanje mogućnosti učenika u svrhu osiguravanja njemu primjerenog odgoja i obrazovanja s tendencijom osamostaljivanja i sudjelovanja učenika u školskoj sredini.
Poslovi pomoćnika u nastavi su definirani u skladu s Pravilnikom.
Pomoćnici u nastavi imaju potporu koordinatora (kojeg imenuje odgovorna osoba/ravnatelj javne ustanove) tijekom izvršavanja svojih zadaća.

VI.
Kandidati su u prijavi obvezni navesti osobne podatke: ime, prezime, adresu stanovanja, broj mobitela i važeću e-mail adresu.

Uz prijavu (zamolbu) kandidati trebaju priložiti:
- Životopis,
- Dokaz o stečenoj stručnoj spremi (neovjerena preslika),
- Dokaz o hrvatskom državljanstvu (neovjerena preslika osobne iskaznice ili domovnice),
- Dokaz o prebivalištu (neovjerena preslika osobne iskaznice ili uvjerenje o prebivalištu),
- Dokaz da se protiv kandidata ne vodi kazneni postupak (ne starije od dana objave javnog poziva),
- Potvrdu ili certifikat o osposobljenosti za pomoćnika u nastavi, ako je primjenjivo (neovjerena preslika potvrde/svjedodžbe).
- elektronički zapis ili potvrdu o podacima evidentiranim u matičnoj evidenciji Hrvatskog zavoda  za mirovinsko osiguranje (ne starije od dana objave javnog poziva).

Kandidati su dužni prije početka rada dostaviti potvrdu o zdravstvenoj sposobnosti.
Nepravovremene i nepotpune prijave neće biti razmatrane.
Preslike traženih priloga ne moraju biti ovjerene, a odabrani kandidati su prije sklapanja ugovora dužni dostaviti na uvid originalne dokumente.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17., 98/19., 84/21., 156/23), članku 48. f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20.) i članku 48. Zakona o civilnim stradalnicima iz Domovinskog rata (Narodne novine broj  84/21.) dužne su u prijavi na javni poziv pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.
      Osobe koje ostvaruju pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17., 98/19., 84/21.), uz prijavu na javni poziv dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.
      Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21.) dužne su u prijavi na natječaj pozvati se na to pravo i dostaviti dokaze iz stavka 1. članka 49. Zakona o civilnim stradalnicima iz Domovinskog rata.
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidati koji ostvaruju pravo prednosti pri zapošljavanju dostavljaju dokaz o priznatom statusu iz kojeg je vidljivo to pravo, potvrdu o nezaposlenosti Hrvatskog zavoda za zapošljavanje izdane za vrijeme trajanja javnog poziva i dokaz o prestanku radnog odnosa kod zadnjeg poslodavca.

VII.
Prednost pri odabiru imati će kandidati koji posjeduju završenu potvrdu ili certifikat o osposobljenosti za pomoćnika u nastavi te oni kandidati koji imaju iskustva u radu s djecom, odnosno oni koji posjeduju iskustvo u radu pomoćnika u nastavi i uredno su ispunjavali obveze.

VIII.
Kandidat koji pravodobno dostavi potpunu prijavu sa svim prilozima, odnosno ispravama i ispunjava uvjete javnog poziva, obvezni su pristupiti razgovoru uz predočenje osobne iskaznice o čemu će obavijest biti objavljena na mrežnoj  stranici Osnovne škole Brodarica, http://os-brodarica.skole.hr/ u rubrici NATJEČAJI, podrubrici Javni pozivi.

Ako kandidat ne pristupi razgovoru, smatra se da je odustao od prijave na javni poziv.

Kandidat prijavom na javni poziv daje privolu Osnovnoj školi Brodarica za obradu osobnih podataka navedenih u svim dostavljenim prilozima odnosno ispravama za potrebe provedbe postupka javnog poziva sukladno važećim propisima o zaštiti osobnih podataka.

IX.
Javni poziv je objavljen dana 14. kolovoza 2026. godine na mrežnoj stranici Osnovne škole Brodarica, http://os-brodarica.skole.hr/ u rubrici NATJEČAJI, podrubrici Javni pozivi, na oglasnoj ploči Osnovne škole Brodarica te mrežnoj stranici i oglasnoj ploči Hrvatskog zavoda za zapošljavanje, Područna služba Šibenik i traje od 15. kolovoza do 24. kolovoza 2026. godine.

Pisane prijave s potrebnom dokumentacijom dostavljaju se neposredno ili poštom na adresu: OSNOVNA ŠKOLA BRODARICA, Gomljanik 100, 22000 Šibenik-Brodarica s naznakom „za Javni poziv“




Ravnateljica
Maja Morić Kulušić, dipl uč. 

Nepravodobne i nepotpune prijave neće se razmatrati.

O rezultatima javnog poziva kandidati će biti obaviješteni putem mrežne stranice Osnovne škole Brodarica, http://oš-brodarica.skole/ u rubrici NATJEČAJI, podrubrici Javni pozivi. 

U slučaju da se na javni poziv prijavi kandidat koji se poziva na pravo prednosti pri zapošljavanju prema posebnom propisu obavijest će biti dostavljena na adresu prebivališta u roku petnaest (15) dana od sklapanja ugovora o radu s odabranim kandidatom.
	
								


  
                                                                                                        Ravnateljica

                                                                                                  Maja Morić Kulušić, dipl. uč.











image1.jpeg




